**Chiar dacă...**

*Alina Cristian*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Chiar dacă...

Chiar dacă timpul

se mișcă uneori prea încet,

eu te-nsoţesc ascunsă-n

buzunarul de la piept...

sunt atât de aproape,

zilnic lângă inima ta,

nu cer nimic,

doar mă mulţumesc să respir cu tine,

lumea ta.

Chiar și când tac,

prietena mea peniţa,

nu poate tace,

mereu își va cere

dreptul ei la libertate...

ea se hrănește

din toate momentele

și amintirile mele,

unde norii se-ascund

în noapte,

printre genele-mi prea grele.

Chiar dacă visele

mă ocolesc

în fiecare noapte,

cu ochii sufletului meu,

te simt mereu aproape....

te însoţesc târziu,

în miez de noapte

cu privirea,

vreau să-ţi respir intens parfumul

și să-ţi simt iubirea.

Chiar dacă totul

pare să se-nverșuneze

împotriva mea,

pasul merge-nainte

chiar și când nu mai poate rezista...

și-n noapte,

când pe cer

se-aprinde-o stea aparte,

eu știu că-i Luceafărul meu,

ce mă privește-n noapte.

Urmează-ţi visele mereu,

chiar dincolo de stele,

nu-ţi pierde firea,

iar bunătatea

niciodată nu ţi-o amaneta....

nici o secundă

nu se merită a pierde...

viaţa-i o luptă cruntă

iar cei cu inimi bune,

ce știu cu adevărat iubi,

mereu vor câștiga.

~25 Ianuarie 2015~